University of Arizona

De University of Arizona (bekannt ok as U of A) is en Vulluniversität in Tucson, Arizona. Se wurr 1885 grünnd un hett 1891 mit 32 Studenten den Lehrbedriev upnommen. In dat Johr 2010 weern 39.068 Studenten inschreeven. De Universität hett en besünners gooden Roop in de Berieken Anthropologie, Astronomie, Astrophysik, Analytische Chemie, Entrepreneurship, Hydrologie, Optik, Pharmazie, Philosophie un Planetologie.

Dat Eller College of Management, de Business School, hörrt luut de Rankings van U.S. News & World Report in dat Johr 2011 to de 15 besten staatlichen Business Schools in den USA. To de University of Arizona hörrt ünner anner ok de eenzige medizinische Fakultät van Arizona as ok en juristische Fakultät, dat James E. Rogers College of Law.

As eenzige Universität in Arizona is se siet 1985 Liddmaat van de Association of American Universities, en siet 1900 bestahn Verbund van führend forschungsintensiv nordamerikaansch Universitäten. De University of Arizona hörrt to de best staatlichen Universitäten, en so nömmt Public Ivy.

 Historie 
mini|Old Main, dat öldste Bauwark up den Campus
mini|De Campus Mall van de University of Arizona
1885 wurr de University of Arizona as eerste Universität van dat dormalige Arizona-Territorium grünnd, nahdem de Regeeren van de Territorialverwaltung $25.000 parat stellt harr. In den eersten Johrgang 1891 weern 32 Studenten inschreeven. De Vörlesungen funnen dormals in dat Huus „Old Main“ statt, dat sück hüüd noch in dat Zentrum van de Universität befinnen deiht.

 Forschung 
De Universität kriggt jedes Johr Forschungsinnahmen van över 565 Millionen US$ (2010), wat  etwa twee Drüddel van de universitären Forschungsinnahmen in Arizona dorstellt. Dormit kriggt de Universität tweemal so völ Forschungsgelder as de Arizona State University un de Northern Arizona University tosommen. Luut en Ranking van de National Science Foundation 2009 steiht de University of Arizona  bi Forschungsutgaven in’n Vergliek mit all anner US-amerikaansch Universitäten an 24. Stäe un in’n Vergliek mit anner staatlich Universitäten an 18. Stäe.

De University of Arizona leit en 325 Mio. US$ düer NASA-Mission to dat Utforschen van den Mars. Dorto wurrn van de Forscher van dat Lunar and Planetary Laboratory eenige Instrumente för de Ruumsonde Phoenix baut, de in‘n Mai 2008 up den Mars lannd is. Wiederhen hemm se en Fotokamera (nömmt HiRISE) entwickelt, de up den Mars Reconnaissance Orbiter monteert is.University of Arizona: Phoenix Mars Mission vom 21. Januar 2010 (engelsch). Afropen an’n 7. März 2010

Forscher van dat Steward Observatory Mirror Lab an de Universität bauen to Tiet an de Speegeln för dat Giant Magellan Telescope, dat bi Fardigstellung in dat Johr 2023 en van de modernsten un nausten Teleskope van de Welt ween deiht. De Speegel wurrn denn in dat Teleskop in de chileensch Anden inbaut.

To dat Steward Observatory hörrt dat Arizona Radio Observatory, dat en 12-Meter-Teleskop an‘n Kitt-Peak-Natschonalobservatorium as ok dat Heinrich Hertz Submillimeter Telescope up den Mount Graham bedrifft. Wiederhen befinnd sück hier de Vatican Observatory Research Group, de to de Vatikaansch Steernwacht, de astronomischen Forschungs- un Billensinstitutschoon van den Hilligen Stohl hörrt. 

Wiederhen is an de Universität dat „Dark Web Project“ van de Afdeelen „Artifical Intelligence Lab“ to Huus. Dat hett sück up de Fahndung nah Terrorverdächtigen in Foren, Chatrüüm un anner Berieken van dat dynamisch Web spezialiseert.University of Arizona: Artificial Intelligence Laboratory  (engelsch). Afropen an’n 7. März 2010

 Studenten 
Van de 39.086 Studenten (2010) weern 52,1 % Fruen un 47,9 % Mannlüüd; 30.592 Studenten weern undergraduates un 6.991 graduates.

Mit 6.824 Studenten weer de Fakultät för Naturwetenschapen in dat Johr 2010 de gröttsteFakultät van de University of Arizona, dornah keemen de Fakultät för Bedrievswertschap (6.139 Studenten), de Fakultät för Sozial- un Verhollenswetenschapen (5.639) as ok de Fakultät för Geisteswetenschapen (4.144). 2010 wurrn 7.988 akademische Titel verleeht, dorvan 353 Professuren, 471 Doktertitel, 1.337 Mastertitel un 5.827 Bachelortitel.

Etwa 34 % van de insgesamt 35.187 US-amerikaansch Studenten hörrn en ethnischen Minnerheit an: 19 % „Hispanics“ (6.712), 7,3 % Asiaten (2.571), 4,1 % Afroamerikaner (1.438), 3,2 % Native Americans (1.153) as ok 1 % van de pazifischen Inseln (214).

Van de US-amerikaansch Studenten keemen 76 % ut Arizona, 10,4 % ut Kalifornien, folgt van Studenten ut Illinois (1,6 %), Texas (1,4 %) un Washington (1,2 %). An de Universität hemm 2010 2.585 (6,6 %) internatschonale Studenten ut 99 Länner studeert. De gröttste Grupp keem dorbi ut de Volksrepubliek China (451), folgt van Indien (157), Süüdkorea (103) un Mexiko (87). Ut Düütschland keemen 2010 22 Studenten un ut de Swiez 52 Studenten.University of Arizona:  (englisch, PDF). Afropen an’n  8. Oktober 2011
mini|250px|right|Arizona Wildcats Stadion

 Sport 
Dat Sportteam heet Arizona Wildcats. De Basketballmannschap van de Mannlüüd ünner Coach Sean Miller hörrt to de besten van de National Collegiate Athletic Association (NCAA).

 Wat man sück up den Campus ankieken sull 
mini|Centennial Hall
De Campus van de University of Arizona hörrt to de muisten in’n Westen van de USA. En groot Deel van dat Universitätsgelände is wegen de tallriek seltenen Bööm un Planten ut verscheeden gegenden van de Welt as Arboretum utwiest. Buterdem gifft dat tallriek Museen:
 Arizona Historical Society – en Museum över de Geschichte van Arizona
 Arizona State Museum – öldste Anthropologiemuseum in’n Südwesten van de USA
 Center for Creative Photography – Photographiemuseum u. a. mit Originalen van Ansel Adams
 Flandrau Science Center – Planetarium un apenlich Teleskop
 Twee Herbarien, de in‘n Index Herbariorum as „ARIZ“ kenntekent sünd
 University of Arizona Herbarium – mit 400.000 verscheeden Plantenspezies
 Robert L. Gilbertson Mycological Herbarium – mit 40.000 verscheedenen Aarten van Swämme
 University of Arizona Mineral Museum – Mineralienmuseum mit över 20.000 Mineralien ut alle  Welt
 University of Arizona Museum of Art – Kunstmuseum u. a. mit Warken van Franz Kline, Jacques Lipchitz, Jackson Pollock un Mark Rothko
 University of Arizona Poetry Center

 Persönlichkeiten 
 Perfessers (fröher un nu) 
Nobelpriesdräger
 Nicolaas Bloembergen (Physik, 1981)
 Roy Jay Glauber (Physik, 2005)
 Willis Eugene Lamb (Physik, 1955)
 Vernon Lomax Smith (Wertschapswetenschapen, 2002) – hett dor van 1976 bit 2002 lehrt.

Wiedere Perfesser un wetenschaplich Mitarbeiter
 Leif Erland Andersson – sweedsch Astronom
 William David Arnett – Astrophysiker
 Paul Bloom – Psycholoog
 Andrea Boattini – Astronom un Asteroidenopdecker
 Myles Brand – Sportfunktschonär (ehmaliger Präsident van de NCAA)
 Godehard Brüntrup – Philosoph
 Klaus Buchenrieder – Elektrotechniker un Informatiker
 John L. Casti – Mathematiker
 George Coyne – Astronom un Theoloog
 William Richard Dickinson – Geoloog
 Andrew Ellicott Douglass – Astronom
 Joel Feinberg – Philosoph
 John G. Geier – Psychologe un Ünnernehmer
 Alvin Ira Goldman – Philosoph
 Ralph E. Griswold – Informatiker
 Matthew Hindman – Politoloog
 Travis Warner Hirschi – Sozioloog un Kriminoloog
 Terence Edward Horgan – Philosoph
 Harold Lester Johnson – Astronom
 Stephan W. Koch – düütsch theoretischer Physiker
 Keijo Korhonen – finnisch Politiker
 Gerard Peter Kuiper – Astronom
 Fang Lizhi – Ideengever van den Tian’anmen-Upstand
 Frank James Low – Physiker un Astronom
 Charles Herbert Lowe – Bioloog un Herpetoloog
 Henry Berthold Mann – Mathematiker
 Paul Schultz Martin – Paläontoloog
 Aden Baker Meinel – Astronom, ehmaliger Direkter van dat Steward Observatorium
 N. Scott Momaday – Amerikaansch- indiaansch Schriever
 Shlomo Peter Neuman – Hydroloog
 Robert Alexander Nisbet – Sozioloog
 Lute Olson – Trainer van de Basketballmannschaft, siet 2002 in de Basketball Hall of Fame
 Hans-Joachim Pflüger – Neurobioloog
 Roger A. Pielke – Klimatoloog
 Günter Pilz – Mathematiker
 Johann Rafelski – Physiker
 Elizabeth Roemer – Astronomin
 Hans-Walter Rix – düütsch Astronom un Astrophysiker
 Wladimir Jewgenjewitsch Sacharow – russisch theoretischer Physiker un Mathematiker
 Marlan Orvil Scully – Physiker
 Elif Shafak – törksch Schrieverin
 Jeffrey Bryan Spier – Archäoloog
 Matthias Steinmetz – düütsch Astrophysiker
 Peter Strasser – Philosoph
 Alan Weisman – Schriever un Journalist
 Simon David Manton White – Astrophysiker, Direkter van dat Max-Planck-Institut för Astrophysik
 Monique Wittig – franzöösch Schrieverin
 Ralph Walter Graystone Wyckoff – Kristallograph
 Ofelia Zepeda – Amerikaansch-indiaansch Schrieverin
 Avram Noam Chomsky – Linguist

 Afsolventen 
Kunst, Kultur un Medien
 Luis Arenal Bastar – mexikaansch Künstler
 Jerry Bruckheimer – Filmproduzent
 David Douglas Duncan – Photojournalist
 Linda Eastman – Photographin
 Harrison Ford – Schauspeler
 Michael Gulezian – Fingerstyle-Gitarrist
 Ulysses Kay – Komponist
 Greg Kinnear – Schauspeler
 Lilly McElroy – Fotografin un Aktschonskünstlerin
 James McMurtry – Folkrocksinger
 Michael Murphy – Schauspeler
 Craig T. Nelson – Schauspeler
 Jürgen Partenheimer – düütsch Künstler
 Caroline Rhea – Kummediedorsteller und Schauspelerin
 Nicole Richie – Schauspelerin
 Garry Shandling – Schauspeler, Speelbaas, Produzent
 Paul Schoenfield – Pianist un Komponist
 Ron Shelton – Filmproduzent, Baseballspeler
 Shadoe Stevens – Radiomoderater, Schauspeler
 Barret Swatek – Schauspelerin
 David Foster Wallace – Schriever
 Kate Walsh – Schauspelerin

Geisteswetenschapen
 Mylan Engel – Philosoph
 Michael Everson – Spraakwetenschapler
 Stephen O. Murray – Sozioloog, Anthropoloog un Schriever
 Richard Russo – Schriever
 Izumi Shimada – Anthropoloog un Archäoloog

Politik
 Raul Hector Castro – ehmalger Gouverneur van Arizona
 Howard Walter Cannon – ehmalger US-Senator van Nevada
 Dennis Webster DeConcini – ehmalger US-Senator
 Robert Joseph Dole – ehmalger US-Senator un Präsidentschapskandidat 1996
 Karan English – ehmalge Afordnete in dat US-Repräsentantenhuus
 Paul Jones Fannin – ehmalger Senator van Arizona
 Bernd Fischer – düütsch Botschopper
 Ernest William McFarland – ehmalger Senator un Gouverneur van Arizona
 Samuel Pearson Goddard junior – ehmalger Gouverneur van Arizona
 Barry Morris Goldwater – ehmalger Senator un Präsidentschapskandidat 1964
 Raúl Grijalva – Afordneter in dat US-Repräsentantenhuus
 Richard Fielding Harless – ehmalger Afordneter in dat US-Repräsentantenhuus
 Ann Kirkpatrick – Aforodnete in dat US-Repräsentantenhuus
 Jon Llewellyn Kyl – ehmalger Senator van Arizona
 James Francis McNulty – ehmalger Afordneter in dat US-Repräsentantenhuus
 John Robert Murdock – ehmalger Afordneter in dat US-Repräsentantenhuus
 Harold Ambrose Patten – ehmalger Afordneter in dat US-Repräsentantenhuus
 John Jacob Rhodes III – ehmalger Afordneter in dat US-Repräsentantenhuus
 Eldon Dean Rudd – ehmalger Afordneter in dat US-Repräsentantenhuus
 John Barden Shadegg – ehmalger Afordneter in dat US-Repräsentantenhuus
 George Frederick Senner – ehmalger Afordneter in dat US-Repräsentantenhuus
 William Grant Stratton – 1953–1961 der 34. Gouverneur von Illinois
 Mo Udall – ehmalger Afordneter in dat US-Repräsentantenhuus un Basketballspeler
 Stewart Lee Udall – ehmalger Binnenminister van de USA Sport
 Gilbert Arenas – Basketballspeler
 Abdihakem Abdirahman – Lichtathlet, Olypiadeelnehmer
 DeAndre Ayton – Basketballspeler van de Bahamas
 Mike Bibby – Basketballspeler
 Tedy Bruschi – Footballspeler
 Will Bynum – Basketballspeler
 Bison Dele – Basketballspeler
 Sean Elliott – Basketballspeler
 Nick Foles – American-Football-Speler
 Nick Folk – American-Football-Speler
 Jim Furyk – Golfspeler
 Jason Gardner – Basketballspeler
 Rob Gronkowski – Footballspeler 
 Andre Iguodala – Basketballspeler
 Richard Jefferson – Basketballspeler
 Steve Kerr – Basketballspeler un -Trainer
 Lauri Markkanen – finnisch Basketball-Speler
 Chris McAlister – American-Football-Speler
 Michele Mitchell – Waterspringerin
 Ryk Neethling – südafrikaansch Swemmsportler
 Lorena Ochoa – mexikaansch Golfspelerin
 Brooks Reed – American-Football-Speler 
 Rory Sabbatini – Golfspeler
 Annika Sörenstam – sweedsch Golfspelerin
 Damon Stoudamire – Basketballspeler
 Jason Terry – Basketballspeler
 Luke Walton – Basketballspeler un -trainer
 Darren Woodson – American-Football-Speler
 Nic Wise – Basketballspeler
 George Young – Lichtathlet

Technologie un Wetenschap
 Joseph Michael Acaba – Astronaut
 Anthony Francis Aveni – Astronom
 Marc William Buie – Astronom
 Peter Druschel – Grünnensdirekter van dat Max-Planck-Institut für Softwaresysteme
 Sherman Mills Fairchild – Floogtüüchkonstrukteur
 Neil Gehrels – Astronom
 Erich Karkoschka – Astronom, Mathematiker
 Thomas David Jones – Astronaut
 Donald Roy Pettit – Astronaut
 Hans-Walter Rix – düütsch Astronom un Astrophysiker
 Brian Paul Schmidt – Astronom
 Francis Richard Scobee – Astronaut
 Sherwood Clark Spring – Astronaut
 Clifford Stoll – Astronom und Publizist
 Margaret Turnbull – Astronomin

 Weblinks 

 Offizielle Website (engelsch)

 Enkeld Nahwiesen 

Arizona
Kategorie:Arizona